32004R1559
L 283/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1559/2004 НА КОМИСИЯТА
от 24 август 2004 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За да се гарантира еднакво прилагане на Комбинираната номенклатура (КН), приложена към Регламент (ЕИО) № 2658/87, е необходимо да се приемат мерки, свързани с класирането на стоки, съгласно приложението към настоящия регламент.
(2)
Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също до всяка друга номенклатура, която е отчасти или изцяло основана на него или която добавя допълнително подразделение към него и която е установена от специфични разпоредби на Общността с оглед прилагането на тарифата и други мерки, свързани с търговия на стоки.
(3)
Съгласно тези общи правила, стоките, описани в колона 1 от таблицата, представена в приложението следва да се класифицират под код на КН, посочен в колона 2 поради причините, посочени в колона 3.
(4)
Подходящо е да се предвиди, при спазване на мерките в сила в Общността, свързани със системите за двойна проверка и преди ретроспективния надзор на Общността върху текстилни продукти относно вноса в Общността, обвързващата тарифна информация, издадена от митническите органи на държавите-членки по отношение на класирането на стоки в Комбинираната номенклатура, която не е в съответствие с настоящия регламент, да може да продължи да се ползва за период от 60 дни от титуляра, съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоката, описана в колона 1 от таблицата, представена в приложението, се класира в Комбинираната номенклатура под кода от КН, посочен в колона 2.
Член 2
При спазване на мерките, които са в сила в Общността, свързани с системите за двойна проверка и преди ретроспективния надзор на Общността върху текстилни продукти относно внос в Общността, обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се ползва за период от 60 дни съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 август 2004 година.